́рхъ рече́нныхъ же и сіѐ подоба́етъ вѣ́дѣти тебѣ̀, я́кѡ за живопода́тєльныя за́пѡвѣди и за вѣ́ру, я́же по ѻ́нѣмъ гдс̑а іи҃са хрс̑та̀, вре́мени побужда́ющу, до́лжни єсмы̀ и са́мую ду́шу погуби́ти съ ра́достію, си́рѣчь, нижѐ самагѡ̀ живота̀ на́шегѡ пощадѣ́ти, я́коже ѡ се́мъ са́мъ гдс̑ь іи҃съ хрс̑то́съ глаго́летъ: я́кѡ, и́же погуби́тъ ду́шу свою̀ менѐ ра́ди и єѵг̑ліа, то́й спасе́тъ ю̀,безъ̑ сумнѣ́нія вѣ́руя, и не разсужда́я, я́кѡ и воскреше́ніе, и живо́тъ, и вся́ко что́либо спаси́тельно, са́мъ є́сть бг҃очеловѣ́къ іи҃съ сп҃си́тель, я́коже са́мъ речѐ: я́кѡ а́зъ є́смь воскреше́ніе, и живо́тъ: вѣ́руяй въ мя̀, а́ще и у́мретъ, ѡживе́тъ